深度神經網絡可以用非監督式學習嘅方法做。深度自編碼器就係一種用非監督式學習嚟訓練嘅深度神經網絡－自編碼器係一種神經網絡，訓練嚟想佢由輸入俾出同輸入一樣嘅輸出，可以用嚟做降維等嘅工作。一個最簡單嘅收縮自編碼器得一浸隱藏層，隱藏層細胞數量少過輸入層嘅，輸出層細胞數量同輸入層一樣，所以喺行嗰陣，浸隱藏層會由輸入層做特徵提取，而且因為隱藏層細胞數量少過輸入層，所以浸隱藏層會做到「用數量少嘅特徵表示輸入」嘅效果－呢樣工作就係所謂嘅降維。